Source: http://www.bihon.ro/surclasati-pe-propriul-teren/1780608
Timestamp: 2017-06-25 13:56:44+00:00

Document:
Surclasaţi pe propriul teren - BIHON
Publi24 BIHON Bihon CSM Oradea Surclasaţi pe propriul teren Surclasaţi pe propriul teren	De	Gavril Nutiu	la	12. februarie 2017 15:54	Reactualizat la:	12. februarie 2017 21:29	5Comentarii CSM CSU Oradea a pierdut cu scorul de 55-75 meciul cu U BT Cluj-Napoca.	FOTO: CSM Oradea - U BT Cluj	FOTO: Suporteri Echipa noastră a suferit sâmbătă o severă corecţie, fiind de nerecunoscut după spectaculoasa victorie obţinută în FIBA Europe Cup, în faţa echipei Usak Sportif, scor 82-72. Consumul fizic şi mental imens din acea partida şi-a spus probabil cuvântul, formaţia orădeană fiind parcă stoarsă de puteri în faţa unei adversare aflate în plină formă. CSM CSU a înregistrat astfel a treia înfrângere consecutivă în Liga Naţională, după cele din deplasare cu BC SCM Timişoara şi Dinamo.
Echipa noastră a fost depăşită clar la toate capitolele. După un debut echilibrat, în care gazdele s-au aflat în avantaj, clujenii au trecut la conducere la finele primului sfert, mărind apoi diferenţa în sfertul secund. U BT Cluj-Napoca a condus la pauză cu scorul de 43-31, după o prestaţie dezamăgitoare a orădenilor. Jocul echipei noastre nu s-a legat deloc, în condiţiile în care fundaşul Mirkovic a fost lăsat în afara lotului, fiind menajat. Will Franklin nu a reuşit să-l înlocuiască cu succes, fiind departe de forma de altădată.
Urmează Final 8
Cu toate acestea, echipa noastră şi-a îmbunătăţit defensiva în sfertul trei, dând uneori impresia că ar putea reveni în joc. Din nefericire, lipsa totală de inspiraţie în faza de atac şi imprecizia aruncărilor au zădărnicit eforturile roş-albaştrilor. CSM CSU s-a apropiat la nouă puncte în debutul sfertului patru, scor 48-57 (’31), după care oaspeţii s-au dezlănţuit, desprinzându-se irezistibil. Avantajul lor a crescut la 20 de puncte, scor 50-70 (’36), diferenţa păstrându-se până la final. Antrenorul Cristian Achim a trimis pe teren în ultimele minute jucătorii de rezervă.
Echipa noastră va trebui să uite cât de repede acest meci şi să-şi strângă rândurile pentru turneul Final 8 al Cupei României, care va începe marţi, la Sibiu.
CSM CSU Oradea are asigurată prezenţa în Top 6
În pofida faptului că a pierdut meciurile din ultimele trei etape, CSM CSU Oradea nu poate rata calificarea în Top 6, pentru faza secundă a sezonului regulat. Orădenii vor încheia prima fază pe locul 6, indiferent de rezultatele din ultima etapă a returului, pentru că ocupanta locului 7, BC Mureş, nu mai poate devansa echipa noastră în clasamentul Ligii Naţionale. Faza secundă va începe la data de 4 martie.
CSM CSU Oradea – U BT Cluj-Napoca 55-75 (16-21, 15-22, 15-14, 9-18)
CSM CSU Oradea: Zeno 2, Mandache 15 (3×3), Petrişor, Paşca 3 (1), Lucic 7, Nicoară, Denison 9, Ţîbîrnă 5, Pasalic 6 (2), Nicolescu 4, Sg. Pop, Franklin 4. Antrenor: Cristian Achim. Asistenţi: Milan Mitrovic, Marius Marinău.
U BT Cluj-Napoca: Dykes 11 (1×3), Moldoveanu 21 (2), Pushtozvonov 6 (2), Barro 10, Adamovic 7 (1), T. Gheorghe, Toth 2, Jucan, Török 2, Rasic 16 (4), Brosser, Kuti. Antrenor: Mihai Silvăşan. Asistenţi: Dorin Pintea, Branko Cuic.
Arbitri: Marius Ciulin – Mircea Şerban, Cosmin Bogdănescu. Comisar FR Baschet: Raduly Zoltán
FOTO: CSM Oradea - U BT Cluj	FOTO: Suporteri Taguri: CSM CSU Oradea, U BT Cluj-Napoca	5Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 

CSM 
 CSM 

CSM 

CSM 
 CSM 
 CSM